# Fractura per compressió vertebral

Una fractura de compressió vertical és el col·lapse o esfondrament d'una vèrtebra. Pot ser a causa d'un accident o xoc, o també a causa d'un debilitament gradual de la vèrtebra. Aquest afebliment s'observa en pacients amb osteoporosi o osteogènesi imperfecta, en lesions a causa de tumors en càncer d'ossos, o infecció de la regió lumbar. En pacients sans, és més sovint vist en els individus que sofreixen xocs verticals extrems, com en el cas d'una expulsió d'emergència mitjançant un seient projectable. Si s'observa mitjançant una radiografia senzilla de raigs x, les fractures per compressió de la columna vertebral apareixen característicament com deformitats de falca, amb major pèrdua d'alçada en la zona anterior respecte a la posterior, i pedicles intactes a la vista anteroposterior.

## Signes i símptomes

Les fractures per compressió que es desenvolupen gradualment, com en l'osteoporosi, poden inicialment no causar cap símptoma, però més tard sovint condueixen a mal d'esquena i pèrdua d'alçada. La presència d'hipercifosi pot ser un signe d'una fractura per compressió subjacent.

## Diagnòstic

Les fractures per compressió es diagnostiquen generalment a partir de radiografies de columna, on pot ser visible una vèrtebra en forma de falca o hi pot haver pèrdua d'alçada de la vèrtebra. A més, es pot mesurar la densitat mineral òssia per tal d'avaluar l'osteoporosi. Quan se sospita que un tumor és la causa subjacent, o la fractura ha estat causada per un trauma greu, es poden realitzar exploracions per TAC o ressonància magnètica.
* Fractura per compressió de la quarta vèrtebra lumbar causada per una caiguda des d'una gran alçada.
* Radiografia de la zona lumbar amb una fractura per compressió de la tercera vèrtebra lumbar.
* Fractura per compressió de T12.

## Tractament

Es pot utilitzar un suport lumbar, com ara una ortesi o faixa per per donar suport mentre l'os es cura. Es prescriurien opioides o antiinflamatoris no esteroides (AINE) per al dolor. Per als pacients osteoporòtics, la calcitonina pot ser útil.
En casos més greus es pot recórrer a tractaments quirúrgics; un augment vertebral (cifoplàstia o vetebroplàstia) són procediments mínimament invasius que injecten ciment a l'os de l'esquena que està fracturat. Aquest tractament no soluciona la fractura, però en alguns casos permet alleujar-ne el dolor. Tanmateix, les dades que examinen l'eficàcia d'aquests procediments són mixtes.

## Referències

* ↑ Weber, Kristy. «Rounds 2: Treatment of Metastatic Bone Disease». Johns Hopkins Arthritis Center, 28-02-2006. Arxivat de l'original el 7 de febrer 2012. [Consulta: 10 d’octubre 2024].
* ↑ «Bone Infections». MedlinePlus, 07-09-2011.
* ↑ Brant, William E. «Benign Compression Fracture». A: Fundamentals of Diagnostic Radiology. 3rd. Philadelphia: Lippincott Williams & Wilkins, 2007, p. 302. ISBN 978-0-7817-6135-2.
* ↑ Kado DM, Prenovost K, Crandall C «Narrative review: hyperkyphosis in older persons». Annals of Internal Medicine, 147, 5, 2007, pàg. 330–8. PMID: 17785488.
* ↑ Freedman, BA; Heller, JG «Kummel Disease: A Not-So-Rare Complication of Osteoporotic Vertebral Compression Fractures». The Journal of the American Board of Family Medicine, 22, 1, 2009, pàg. 75–78. DOI: 10.3122/jabfm.2009.01.080100. ISSN: 1557-2625. PMID: 19124637 [Consulta: 10 octubre 2024].
* ↑ «Jewett vs. TLSO Replies». OANDP-L on oandp.com, 27-09-2010. [Consulta: 2 setembre 2012].
* ↑ «Calcitonin for osteoporotic fractures». Arxivat de l'original el 2009-06-08. [Consulta: 3 setembre 2012].
* ↑ Knopp, Jennifer A.; Diner, Barry M.; Blitz, Maurice; Lyritis, George P.; Rowe, Brian H. «Calcitonin for treating acute pain of osteoporotic vertebral compression fractures: A systematic review of randomized, controlled trials». Osteoporosis International, 16, 10, 2004, pàg. 1281–90. DOI: 10.1007/s00198-004-1798-8. PMID: 15614441.
* ↑ Taylor, Rod S.; Fritzell, Peter «Balloon Kyphoplasty and Vertebroplasty for Vertebral Compression Fractures». Spine, 31, 23, 2006, pàg. 2747–55. DOI: 10.1097/01.brs.0000244639.71656.7d. PMID: 17077747.
* ↑ Taylor, Rod S.; Fritzell, Peter; Taylor, Rebecca J. «Balloon kyphoplasty in the management of vertebral compression fractures: An updated systematic review and meta-analysis». European Spine Journal, 16, 8, 2007, pàg. 1085–100. DOI: 10.1007/s00586-007-0308-z. PMC: 2200787. PMID: 17277923 [Consulta: 10 octubre 2024].
* ↑ Klazen CA, Lohle PN, de Vries J, Jansen FH, Tielbeek AV, Blonk MC «Vertebroplasty versus conservative treatment in acute osteoporotic vertebral compression fractures (Vertos II): an open-label randomised trial». Lancet, 376, 9746, 2010, pàg. 1085-1092. DOI: 10.1016/S0140-6736(10)60954-3. PMID: 20701962.
* ↑ Boonen, S.; Wahl, D. A.; Nauroy, L.; Brandi, M. L.; Bouxsein, M. L. «Balloon kyphoplasty and vertebroplasty in the management of vertebral compression fractures». Osteoporosis International, 22, 12, 2011, pàg. 2915–34. DOI: 10.1007/s00198-011-1639-5. PMID: 21789685.
* ↑ Han, Shiliang; Wan, Shuanglin; Ning, Lei; Tong, Yongjun; Zhang, Jianfeng «Percutaneous vertebroplasty versus balloon kyphoplasty for treatment of osteoporotic vertebral compression fracture: A meta-analysis of randomised and non-randomised controlled trials». International Orthopaedics, 35, 9, 2011, pàg. 1349–58. DOI: 10.1007/s00264-011-1283-x. PMC: 3167445. PMID: 21637959 [Consulta: 10 octubre 2024].